CELEX: C2004/314/05
Language: el
Date: 2004-12-18 00:00:00
Title: Διάταξη του Δικαστηρίου (έκτο τμήμα), της 28ης Σεπτεμβρίου 2004, στην υπόθεση C-115/03 (αίτηση εκδόσεως προδικαστικής αποφάσεως υποβληθείσα από το Tribunale Civile di Genova): Eco Eridania Srl κατά Presidenza del Consiglio dei Ministri και Ministero dell'Ambiente (Άρθρο 104, παράγραφος 4, του Κανονισμού Διαδικασίας — Διαχείριση αποβλήτων — Επικίνδυνα απόβλητα — Οδηγία 91/689/ΕΟΚ — Άρθρο 4 — Έννοια του «παραγωγού αποβλήτων» — Περιλαμβάνονται τα φυσικά πρόσωπα;)

18.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 314/3
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 28ης Σεπτεμβρίου 2004
   στην υπόθεση C-115/03 (αίτηση εκδόσεως προδικαστικής αποφάσεως υποβληθείσα από το Tribunale Civile di Genova): Eco Eridania Srl κατά Presidenza del Consiglio dei Ministri και Ministero dell'Ambiente (1)
   
   (Άρθρο 104, παράγραφος 4, του Κανονισμού Διαδικασίας - Διαχείριση αποβλήτων - Επικίνδυνα απόβλητα - Οδηγία 91/689/ΕΟΚ - Άρθρο 4 - Έννοια του «παραγωγού αποβλήτων» - Περιλαμβάνονται τα φυσικά πρόσωπα;)
   (2004/C 314/05)
   Γλώσσα διαδικασίας: η ιταλική
   Στην υπόθεση C-115/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, υποβληθείσα από το Tribunale Civile di Genova (Ιταλία), με απόφαση της 10ης Μαρτίου 2003, που περιήλθε στο Δικαστήριο στις 17 Μαρτίου 2003, στη δίκη Eco Eridania Srl κατά Presidenza del Consiglio dei Ministri και Ministero dell'Ambiente, το Δικαστήριο (έκτο τμήμα), συγκείμενο από τους J.-P. Puissochet, πρόεδρο τμήματος, τους S. von Bahr (εισηγητή) και A. Borg Barthet, δικαστές, γενικός εισαγγελέας: M. Poiares Maduro, γραμματέας: R. Grass, εξέδωσε στις 28 Σεπτεμβρίου 2004 διάταξη με το ακόλουθο διατακτικό:
   Υπέχει υποχρέωση τηρήσεως μητρώου επικίνδυνων αποβλήτων, δυνάμει του άρθρου 4 της οδηγίας 91/689/ΕΟΚ του Συμβουλίου, της 12ης Δεκεμβρίου 1991, για τα επικίνδυνα απόβλητα, το σύνολο των παραγωγών των εν λόγω αποβλήτων, περιλαμβανομένων των οδοντιάτρων, και όχι μόνον οι παραγωγοί επικίνδυνων αποβλήτων που ασκούν τη δραστηριότητά τους υπό μορφή επιχειρήσεως ή εγκαταστάσεως.
   
      (1)  ΕΕ C 112 της 10.5.2003.